F:\ISC LOGO_final version\FOR LETTER H.wpgមជ្ឈមណ្ឌលសេវាកម្មធារាសាស្រ្ត

អាស័យដ្ឋាន៖ ភូមិបល្ល័ង្គខាងលិច សង្កាត់ដំរីជាន់ខ្លា ក្រុងស្ទឹងសែន ខេត្តកំពង់ធំ

ទូរស័ព្ទលេខ៖ ០៦២ ៦៧៧៧៧ ៦១ សារ៖ irrigationisc@gmail.com

*កំណត់ហេតុប្រជុំគណៈកម្មាធិការគ្រប់គ្រងគម្រោងអាស៊ីរីលើកទី៩ និង ប្រជុំគណៈគ្រប់គ្រងមជ្ឈមណ្ឌលសេវាកម្មធារាសាស្ត្រលើកទី១*

កាលបរិច្ឆេទ៖ ថ្ងៃទី០៤ ខែវិច្ឆិកា ឆ្នាំ២០‌‌១១

ទីកន្លែង៖ ការិយាល័យកណ្តាលអង្គការសេដាក

ពេលវេលា៖ ចាប់ផ្តើម ម៉ោង ៨.៤៥នាទី ដល់ម៉ោង ១៥.៤៥នាទី

សមាសភាពចូលរួម៖

* លោក ឃឹម សុផាណ្ណា
* លោក តាំង សុផាត
* លោក ញឹម សុភាព
* ក. កាន់ សុខកញ្ញា
* អ្នកស្រី រ៉ុម សារឿន
* លោក សេង សុភ័គ
* លោក អន់ទ័ន ដឺលីញ

របៀបវារៈ

១- ការរៀបចំ និងដំណើរការមជ្ឈមណ្ឌល

* ការអនុម័តលើកំណត់ហេតុប្រជុំអង្គសមាជលើកទី១
* ពិនិត្យលើលក្ខន្តិកៈមជ្ឈមណ្ឌល និងអនុម័ត
* តែងតាំងមុខងារសមាជិកគណៈគ្រប់គ្រងមជ្ឈមណ្ឌល៖ ហិរញ្ញិក និងលេខា
* កំណត់តួនាទី និងរៀបចំអោយមានគណៈកម្មាធិការផ្តល់យោបល់

២- ពិនិត្យមើលស្ថានភាពធនធានមនុស្សរបស់មជ្ឈមណ្ឌល

* កិច្ចសន្យារបស់អង្គការហ្ក្រេត ជាមួយនឹងបុគ្គលិក នៅចុងបញ្ចប់គម្រោងអាស៊ីរី
* ការជ្រើសរើសនាយកមជ្ឈមណ្ឌល និងបុគ្គលិកមជ្ឈមណ្ឌលផ្សេងៗទៀត
* បញ្ហាចំនួនថ្ងៃឈប់សម្រាកប្រចាំថ្ងៃរបស់បុគ្គលិកគម្រោង
* គម្រោងថវិការបស់មជ្ឈមណ្ឌល

៣- ការគ្រប់គ្រងមជ្ឈមណ្ឌល

* បទបញ្ជាផ្ទៃក្នុងរបស់មជ្ឈមណ្ឌល
* និតិវិធីគ្រប់គ្រងហិរញ្ញវត្ថុរបស់មជ្ឈមណ្ឌល
* ការបើកគណនីរបស់មជ្ឈមណ្ឌល
* បញ្ជីកិច្ចសន្យាសេវាកម្មរបស់មជ្ឈមណ្ឌល ចាប់តាំងពីឆ្នាំ២០០៩ និងលទ្ធផល (ការផ្ទេរពី អង្គការហ្ក្រេត ទៅមជ្ឈមណ្ឌល)
* បញ្ជីសម្ភារៈប្រើប្រាស់ នឹងត្រូវផ្ទេរពីគម្រោងអាស៊ីរី អោយមជ្ឈមណ្ឌល

៤- បទបង្ហាញអំពីកិច្ចសន្យាសេវាកម្មនានាកំពុងដំណើរការរហូតមកដល់ឆ្នាំ២០១១

* ស្ទឹងជីនិតខាងកើត
* ទឹកឆា
* ប្រាំកុម្ភៈ
* ស្ទឹងជីនិតខាងជើង
* ស្តៅកោង
* ព្រៃនប់

៥- កម្មវិធីនៅចុងបញ្ចប់នៃគម្រោងអាស៊ីរី

* ការបញ្ចប់កិច្ចសន្យា (ជាមួយសហគមន៍)
* ការងារសាងសង់នៅស្ទឹងជីនិតខាងកកើត
* ការសរសេរមេរៀន និង Offline block of ISC
* សិក្ខាសាលាបញ្ចប់គម្រោងអាស៊ីរី
* ការវាយតម្លៃគម្រោងអាស៊ីរី ក្នុងខែមករា ឆ្នាំ២០១២
* សិក្ខាសាលា ៣ប្រទេស និងប្រទេសបារាំង ក្នុងខែមិនា ឆ្នាំ២០១២

៦- ប្រជុំគណៈគ្រប់គ្រងនៃបណ្តាញកសិករនិងទឹក

៧- ការរៀបចំសិក្ខាសាលានៅចុងបញ្ចប់នៃគម្រោង

៨- សក្តានុពលនៃប្រភពទុនរបស់មជ្ឈមណ្ឌលក្នុងឆ្នាំ២០១២

* គម្រោងកាវ៉ាក់
* គម្រោងរបស់ទីភ្នាក់ងារប្រទេសបារាំងសម្រាប់ការងារអភិវឌ្ឍន៍ DPO
* គម្រោងរបស់ទីភ្នាក់ងារប្រទេសបារាំងសម្រាប់ការងារអភិវឌ្ឍន៍ ភ្នំពេញ
* ថវិកាមកពីផ្នែកសម្របសម្រួលនៃគម្រោងអាស៊ីរី (៧០០០អឺរ៉ូ)
* ថវិកាមិនទាន់បានចាយក្នុងគម្រោងអាស៊ីរី

៩- កំណត់ថ្ងៃប្រជុំលើកក្រោយ

ដំណើរការ និងលទ្ធផលទទួលបាន៖

លោក អន់ទ័ន បានស្វាគមន៍គណៈគ្រប់គ្រងមជ្ឈមណ្ឌល និងអ្នកចូលរួមទាំងអស់ដែលបាន ចូលរួមក្នុងអង្គប្រជុំនៅថ្ងៃនេះ។ គោលបំណងមួយផ្នែកនៃការប្រជុំនេះគឺចង់អោយ លោក ញឹម សុភាព និងអ្នកស្រី រ៉ុម សារឿន បានដឹង និងយល់ពីការងារមជ្ឈមណ្ឌល។ លោក សុភ័គ បានចាប់ផ្តើមពិភាក្សា លើរបៀបវារៈនីមួយៗដូចតទៅ៖

១- ការរៀបចំ និងដំណើរការមជ្ឈមណ្ឌល

១.១- អនុម័តកំណត់ហេតុអង្គសមាជលើកទី១ ៖ មានការកែលំអលើកំណត់ហេតុមួយចំនួន (សូមពិនិត្យ មើលក្នុងកំណត់ហេតុ)៖

* នៅក្នុងចំណុច ក. ត្រូវសរសេរឈ្មោះប្រភេទសមាជិកទាំង២១នាក់ ពីព្រោះថានេះជាកំណត់ហេតុ ប្រជុំអង្គសមាជលើកទី១
* នៅត្រង់ចំណុច ច. ត្រូវបន្ថែម បទបង្ហាញ សេចក្តីប្រកាសព័ត៌មាន បញ្ជី្មឈ្មោះអ្នកចូលរួម បញ្ជីឈ្មោះសមាជិក ដោយបញ្ចូលទៅក្នុងឧបសម្ព័ន្ធ
* នៅចុងបញ្ចប់នៃកំណត់ហេតុ ត្រូវមានហត្ថលេខាអ្នកសរសេរកំណត់ហេតុ និងហត្ថលេខា ឯកភាពពីប្រធាន)

នៅចុងក្រោយបង្អស់ ត្រូវសរសេរថាបានអាន និងអនុម័តលើកំណត់ហេតុដោយសមាជិកគណៈ គ្រប់គ្រងទាំងអស់ (៦នាក់)។

១.២- អនុម័តលើលក្ខន្តិកៈ

* នៅក្នុងជំពូក១ ប្រការ២ ត្រូវដាក់បន្ថែមរូបសញ្ញាមជ្ឈមណ្ឌល (Logo)
* នៅក្នុងជំពូក២ ប្រការ៤៖ ប្រយោគទាំងអស់ក្នុងប្រការ៤.១ និង៤.២ ដែលរំលេចពណ៌ខៀវ ជាគំនិតរបស់ពូផាណ្ណា។ ចក្ខុវិស៌យជាអ្វីដែលថ្មីអត់ទាន់ដាក់ពីមុនមក ហើយដែលបានស្រង់ ចេញពីខិតប័ណ្ណ។
* ប្រការ៤៖ ត្រូវដាក់ឈ្មោះដូចឈ្មោះជំពូកដែរ
* អនុម័តលើលក្ខន្តិកៈមានសំលេង៦/៦នៃសមាជិកគណៈគ្រប់គ្រងទាំងអស់

អនុម័តលើបទបញ្ជាផ្ទៃក្នុង

ជំពូក១

* ប្រការ១.២៖ ត្រូវបន្ថែម “ពេលសមាជិកសុំចូល អនុម័តត្រឹមគណៈគ្រប់គ្រង ”
* ប្រការ២.១៖ និតិវិធីបញ្ឈប់សមាជិកភាព អនុម័ត ២/៣ សំលេងនៃគណៈគ្រប់គ្រង បន្ទាប់មក ប្រធានត្រូវផ្ញើលិខិតជាផ្លូវការទៅអោយសមាជិកនោះ និងសមាជិកដទៃទៀតបានដឹង​។

ជំពូក៣

* ប្រការ៥.២៖ ក្នុងករណីគណៈគ្រប់គ្រងណាម្នាក់សុំលាលែង មិនចាំបាច់រើសអ្នកផ្សេងមក ជំនួសទេ ត្រូវបន្តធ្វើការរហូតដល់សមាជចាំរើសចេញពីប្រភេទសមាជិកនោះ។ ប្រសិនបើ គណៈគ្រប់គ្រង២នាក់សុំលាលែង នោះត្រូវនៅបន្តការងារដដែល ប៉ុន្តែប្រសិនបើគណៈ គ្រប់គ្រង៣នាក់សុំលាលែង នោះត្រូវរៀបចំប្រជុំសមាជវិសាមញ្ញ ដើម្បីរៀបចំបោះឆ្នោតជ្រើស រើសអ្នកមកជំនួសចេញពីប្រភេទសមាជិកដែលគណៈគ្រប់គ្រងទាំង៣ បានសុំលាលែង។
* អនុម័តលើបទបញ្ជាផ្ទៃក្នុងមានសំលេង៦/៦នៃសមាជិកគណៈគ្រប់គ្រងទាំងអស់

១.៣- តែងតាំងមុខងារសមាជិកគណៈគ្រប់គ្រងមជ្ឈមណ្ឌល ហិរញ្ញិក និងលេខា

* ជ្រើសរើសនាយក មាន២ជម្រើសគឺ៖

១- ប្រកាសរើសជាសាធារណៈ ៖ - ដាក់ពាក្យ - ជ្រើសរើស - សម្ភាសន៍ - សម្រេច

២- មានបេក្ខជនហើយយើងសម្រចអនុម័តយក

* ជ្រើសរើសលេខា៖ តាមធម្មតាតែងតាំងនាយកធ្វើជាលេខា
* អនុម័តជ្រើសរើសនាយកតាមជម្រើសទី២ និងតែងតាំងនាយកធ្វើជាលេខា មានសំលេង ៦/៦នៃសមាជិកគណៈគ្រប់គ្រងទាំងអស់

យោបល់របស់ លោក សុផាណ្ណា ក្នុងការបង្កើតជាអង្គការ ឫស្ថាប័នមួយត្រូវយកអ្នកដែលផ្តើម គំនិតនោះធ្វើជាមេ/នាយក ពីព្រោះថាអ្នកនោះមានឆន្ទៈក្នុងការធ្វើការងារ និងអភិវឌ្ឍន៍ស្ថាប័ននោះ អោយរីកចំរើន។ លោក អន់ទ័ន បានសុំអោយសុភ័គបង្ហាញពីគំនិតក្នុងការចង់ក្លាយខ្លួនជានាយក ព្រមទាំងបង្ហាញពីបទពិសោធន៍ការងាររបស់ខ្លួនកន្លងមក។

ការបង្ហាញពីគំនិតរបស់សុភ័គក្នុងការពេញចិត្តចង់ធ្វើជានាយក៖

បង្ហាញពីបទពិសោធន៍ការងារកន្លងមក៖ ធ្វើការនៅសេដាក នៅកំពង់ធំ ធ្លាប់ធ្វើជាអ្នកសម្របសម្រួល នៅគម្រោងស្ទឹងជីនិត ២០០១-២០០៣, អ្នកសម្របសម្រួលអ្នករៀបចំក្រុមកសិករប្រើប្រាស់ទឹក ចាប់ពី២០០៣ ដល់ចប់, ធ្វើការងារពិភាក្សា ការងារសាងសង់ប្រឡាយ-គណនាការបាត់បង់ដីធ្វើ ប្រឡាយ-សម្របសម្រួលជាមួយម្ចាស់ដី-រៀបចំបញ្ជីទិន្នន័យម្ចាស់ដី-ស្រែ- រៀបចំគម្រោងថវិកា និង ការគ្រប់គ្រងហិរញ្ញវត្ថុរបស់សហគមន៍។ ធ្វើការនៅគម្រោងអាស៊ីរីជាទីប្រឹក្សាគ្រប់គ្រងស្ថាប័ន ធ្វើ ការងារដូចនៅស្ទឹងជីនិតដែរគឺ ពិភាក្សា និងរៀបចំសហគមន៍នៅ៥កុម្ភៈ-ស្ទឹងជីនិតខាងកើត-ទឹកឆា-និងម្ជូរង៉ា។ បន្ទាប់មកគាំទ្រសហគមន៍ស្តៅកោង-ព្រៃនប់-ស្ទឹងជីនិតខាងជើង។ ការងារដែលបានធ្វើ មានៈ ការងាររៀបចំសហគមន៍ និងសាងសង់ប្រព័ន្ធប្រឡាយ។ ធ្វើជាអ្នកគ្រប់គ្រងបុគ្គលិកចំនួន ១២នាក់ ធ្លាប់គ្រប់គ្រងបុគ្គលិកចំនួន១៣នាក់ រហូតនៅសល់៦នាក់ និងឥលូវមាន១២នាក់។ ធ្វើជាអ្នកគ្រប់គ្រងមជ្ឈមណ្ឌលចាប់ពីខែតុលា ឆ្នាំ២០១០។ ការងារទាំងនោះមានដូចជាៈ គ្រប់គ្រង ចំណូលចំណាយ - ធ្វើរបាយការណ៍១ខែ-៣ខែ - ពិនិត្យមើលប្រព័ន្ធគណនេយ្យ - គម្រោងថវិកា -ផែនការចាយលុយ - គ្រប់គ្រងធនធានមនុស្ស - វាយតម្លៃបុគ្គលិក ១ឆ្នាំ ១-២ដង។

កម្រឹតវប្បធម៌៖ រៀននៅសាកលវិទ្យាល័យភូមិន្ទចំការដូង ឆ្នាំ១៩៩៦-២០០០ ខាងផ្នែកក្សេត្រសាស្ត្រ និងនៅសាកលវិទ្យាល័យអន្តរជាតិ ( IU) ឆ្នាំ២០០៥-២០០៧ ខាងផ្នែកអភិវឌ្ឍន៍ជនបទ។ មានឆន្ទៈ ធ្វើការសំរាប់ឆ្នាំ២០១២ ហើយចាប់ពីឆ្នាំ២០១៣ ចង់បន្តការសិក្សាទៅបរទេស។ ការងារដែលចង់ធ្វើ គឺ រៀបចំអោយមជ្ឈមណ្ឌលមាននិតិវិធី និងវិធីសាស្ត្រក្នុងការធ្វើការអោយបានច្បាស់លាស់។ ព្រោះអីបើ មាននិតិវិធី និងវិធីសាស្ត្រនេះ នឹងធ្វើអោយអ្នកមកក្រោយអាចធ្វើបានដោយមានការគាំទ្រពីគណៈ គ្រប់គ្រង ឧទាហរណ៍ៈ ទៅសិក្សានៅព្រៃនប់កាលពីឆ្នាំដំបូងមុនពេលបង្កើតសហគមន៍នៅស្ទឹងជីនិត។ ការងារជួសជុលថែទាំ-ការងារសាងសង់-ដេញថ្លៃ ធ្លាប់ធ្វើរួចហើយ ប្រមូលឯកសារ ព័ត៌មានពីកន្លែង ផ្សេងៗតែអត់ទាន់បានសរសេរចងក្រងជាឯកសារ។

លោក អន់ទ័ន បានមានប្រសាសន៍ថា ឥឡូវនេះ លោក សុភ័គ មានកិច្ចសន្យាការងារជាមួយ អង្គការសេដាក រហូតដល់ខែធ្នូ ឆ្នាំ២០១១។ តើសេដាកអាចអោយសុភ័គទៅធ្វើការនៅមជ្ឈមណ្ឌល បាន? ចំលើយពី លោក សុផាណ្ណាគឺ សម្រេចលើ លោក សុភ័គ។ សម្រាប់ការដែល លោក សុភ័គ ចង់ទៅរៀនបន្ត ត្រូវអវត្តមានគាត់ប្រហែល២ឆ្នាំ។ សំរាប់ លោក សុភ័គ ពេលត្រឡប់មកពីរៀនវិញ ចង់ធ្វើការនៅមជ្ឈមណ្ឌលវិញដដែល តែមានគំនិតចង់បង្កើតអោយធំមានសាខានៅតាមខេត្តផ្សេងៗ ទៀត។ លោក សុផាណ្ណា ចង់អោយ លោក សុភ័គ មានឆន្ទៈនៅធ្វើការជាមួយមជ្ឈមណ្ឌល យ៉ាង ហោចណាស់៥ឆ្នាំ ព្រោះថាបង្កើតហើយ ត្រូវគាំទ្របន្ត បើបង្កើតហើយមិនដើរ តើបង្កើតធ្វើអី។ លោក សុភ័គ បានអោយនិយមន័យការធ្វើការ ជា២ប្រភេទ៖ ទី១ធ្វើការដើម្បីប្រាក់ខែ។ ទី២ ធ្វើការដើម្បី សុវត្ថិភាព/ការសប្បាយចិត្ត។ ខ្ញុំមិនធ្វើការដើម្បីប្រាក់ខែទេ តែធ្វើការដើម្បីការសប្បាយចិត្ត។ ដូចលោក សុផាណ្ណា ធ្វើការមិនពេញម៉ោង បានប្រាក់ខែតិច តែធ្វើការបានច្រើនកន្លែង សប្បាយចិត្ត។ ចង់ឃើញ សហគមន៍ទាំងអស់ក្នុងស្រុកខ្មែរដំណើរការ។

លោក សុភ័គ បានបង្ហាញពីការងារ និងឆន្ទៈចង់ទៅរៀនបន្តដើម្បីមជ្ឈមណ្ឌល។ បង្កើតមជ្ឈ មណ្ឌល ដើម្បីឆ្លើយតបទៅនឹងបញ្ហាដែលយើងមើលឃើញ។ យោបល់របស់ លោក សុផាត៖ នៅក្រសួងឥឡូវនេះ ការគិតគូរទៅលើសហគមន៍មានការថយចុះ ដោយសារអ្នកដឹកនាំខាងក្រសួង មើលឃើញភាពបរាជ័យនៃការបង្កើតសហគមន៍។ គេទំលាក់ការងារនេះចោល ដូច្នេះបើយើងចាប់ ការងារនេះបានអោយខ្លាំង គេនឹងស្គាល់យើង។

ជាបន្តអង្គប្រជុំបានអនុម័តបោះឆ្នោតជ្រើសរើសនាយកដោយចំហរ ដែលទទួលបានសំលេងគាំទ្រ ១០០% (៥/៥សំលេង)។ មុននឹងប្រជុំគណៈគ្រប់គ្រងលើកក្រោយត្រូវផ្តល់សិទ្ធិ និងតួនាទីដល់នាយក ដើម្បីអោយគាត់រៀបចំសំរាប់ការប្រជុំគណៈគ្រប់គ្រងលើកក្រោយ។

* ការងារទី១ ដែលនាយកត្រូវធ្វើគឺ ត្រូវសរសេរការងារដែលខ្លួនឯងត្រូវធ្វើដោយខ្លួនឯង ដាក់ជូនប្រធាន
* រៀបចំការងារនៅក្នុងចន្លោះពេលគម្រោងអាស៊ីរីឆ្លងទៅមជ្ឈមណ្ឌល
* ការងារនៅចន្លោះពេលនោះមាន៤៖ ១- រៀបចំដំណើរការជ្រើសរើសបុគ្គលិកមុនថ្ងៃ១-១-២០១២ (មុនពេលរើសបុគ្គលិកត្រូវចុះឈ្មោះមជ្ឈមណ្ឌលជាផ្លូវការ, មិនចាំបាច់ទាល់តែបង្កើត-ចុះឈ្មោះជាផ្លូវការទើបរើសបុគ្គលិក) ៣- ការងារឯកសាររដ្ឋបាល ដូចជា បទបញ្ជាផ្ទៃក្នុង-និតិវិធីនៃការគ្រប់គ្រងហិរញ្ញវត្ថុ..... ៤- ត្រូបន្តធ្វើការងារសេសសល់គម្រោងអាស៊ីរី។ ការរៀបចំទម្រង់បែបបទឯកសារជាផ្លូវការ ជាដៃគូរជាមួយអង្គការហ្ក្រេត និងសេដាក។ ទាំងនេះជាការងារដែលនាយកត្រូវធ្វើ អោយហើយដើម្បីដាក់ឆ្លង នៅមុនចុងឆ្នាំ។

លោក សុភ័គ ចង់បានទម្រង់បែបបទរបស់អង្គការហ្រ្កេត និងសេដាក (អនុសារណៈយោគ យល់)។ រៀបចំប្រព័ន្ធគណនេយ្យដាច់ដោយឡែកពីអង្គការហ្ក្រេត។ ការជ្រើសរើសបុគ្គលិក ត្រូវពិនិត្យមើលបុគ្គលិកដែលខ្លាំងៗទុក និងទុកបណ្តែតសម្រាប់បុគ្គលិកមួយចំនួនពេលយើង រីកទុន។

សំណួររបស់លោក អន់ទ័ន សម្រាប់កិច្ចសន្យារបស់លោក សុភ័គ ត្រូវចុះជាមួយសេដាកទៀត ឫមួយចុះជាមួយមជ្ឈមណ្ឌល? លោក សុភ័គ នឹងក្លាយជាបុគ្គលិករបស់មជ្ឈមណ្ឌល ប៉ុន្តែនឹងបន្ត ជាសមាជិករបស់សេដាក។ អាចចុះកិច្ចសន្យាមិនពេញម៉ោងជាមួយសេដាកផង មជ្ឈមណ្ឌល ផង។ លោក សុផាណ្ណា បានមានយោបល់ថា វាមិនមែនជាការងាយស្រួលទេដែលធ្វើជានាយក ហើយធ្វើការងារមិនពេញម៉ោង ព្រោះពិបាកក្នុងការប្រឹងសម្រួចការងារអោយទៅមុខ។ ឫអាចពេល សេដាកត្រូវការធនធានមនុស្សបណ្តុះបណ្តាល អាចជួលមកបណ្តុះបណ្តាលបាន។

ជ្រើសរើសលេខា និងហិរញ្ញិក៖

* លេខា៖ ស្នើអោយ លោក សុភ័គ ជានាយកផង និងជាលេខានៃគណៈគ្រប់គ្រង (អនុម័តដោយ ៦/​៦ សំលេងនៃគណៈគ្រប់គ្រងមជ្ឈមណ្ឌល)
* ហិរញ្ញឹក៖ លោក ញឹម សុភាព (អនុម័តដោយ ៦/​៦ សំលេងនៃគណៈគ្រប់គ្រងមជ្ឈមណ្ឌល)

តើយើងគួរតែពិភាក្សាគ្នាក្នុងការរើសអ្នកខាងក្រៅមកជួយគាំទ្រក្នុងពេលនេះ ឫចាំពេល ក្រោយ? ប្រហែលជាត្រូវការ ១ថ្ងៃក្នុង១ខែ។

* ទំនាក់ទំនងជាមួយ លោក សាវិន នៅសេដាកជួយពិនិត្យមើលនិតិវិធី ប្រព័ន្ធគណនេយ្យ
* ទំនាក់ទំនងជាមួយលោក រដ្ឋា នៅហ្ក្រេតដើម្បីមកជួយការងារនេះដែរ ព្រោះគាត់មានបទពិសោធន៍ ច្រើនក្នុងការងារនេះ

១-៤. ចុះឈ្មោះនៅក្រសួងមហាផ្ទៃ

តាមព័ត៌មាន យើងអាចចុះឈ្មោះចាប់ពីពេលឥឡូវនេះបាន ដោយមិនចាំបាច់រង់ចាំដល់ពេល ច្បាប់បង្កើតបាន ពីព្រោះមានបញ្ហាប្រទាំងប្រទើសច្រើន។ តម្លៃនៃការរត់ការនៅភ្នំពេញ (ដល់ក្រសួង) អស់តម្លៃ៣០០ដុល្លា។ ចំពោះការរត់ការនៅខេត្តអស់ប្រហែលជា ៣០០ដុល្លាដែរ។ នឹងម៉ៅការអោយ អ្នករត់ការអោយធ្វើអោយ។ ត្រូវមានកិច្ចសន្យា និងមានវិក័យប័ត្រជាផ្លូវការ។ ត្រូវចាប់ផ្តើមការងារនៅ បន្ទាប់ពីបុណ្យអុំទូករួច។ ទំនាក់ទំនងទៅ លោក អ៊ូច ង៉ាក់ អោយជួយព្រោះគាត់ស្គាល់គេ។ ត្រូវរៀបចំ ឯកសារអោយហើយ (កំណត់ហេតុអង្គសមាជ លក្ខន្តិកៈ...) ។ ចុះឈ្មោះអោយបានរួចរាល់នៅចុងឆ្នាំ បន្ទាប់ពីគម្រោងអាស៊ីរីចប់ មជ្ឈមណ្ឌលចុះឈ្មោះជាផ្លូវការរួចរាល់ដែរ។

១-៥. កំណត់តួនាទី និងរៀបចំអោយមានគណៈកម្មាធិការផ្តល់យោបល់

សំរាប់ខាងហ្ក្រេតនឹងមានតំណាងប្រចាំប្រទេសពេលរើសបានថ្មី។ ចង់បានមួយនាក់មកពី ក្រសួងធនធានទឹកនិងឧតុនិយម មួយនាក់មកពីក្រសួងកសិកម្មរុក្ខាប្រម៉ាញ់និងនេសាទ មន្ទីរ ធនធានទឹកនិងឧតុនិយមពាក់ព័ន្ធ អាជ្ញាធរខេត្ត ស្រុក បើពាក់ព័ន្ធច្រើន។ ក្រៅពីរាជរដ្ឋាភិបាល អាចមានមកពីអង្គការសេដាក និងមកពីហ្ក្រេត ពេលរើសតំណាងបាន អាចមកពី CAVAC CDRI ។ ត្រូវកំណត់អ្នកណាដែលយើងចង់អោយគាត់ចូលធ្វើជាគណៈកម្មាធិការផ្តល់យោបល់ អញ្ជើញមក ចូលរួមក្នុងសិក្ខាសាលា បន្ទាប់ពីសិក្ខាសាលាចប់ត្រូវជជែកជាមួយពួកគាត់ ។ ឧ. លោក Christophe, លោក Jean Yves, ក. ខៀវ តារាវី......។

២- ពិនិត្យមើលស្ថានភាពធនធានមនុស្សរបស់មជ្ឈមណ្ឌល

២.១- កិច្ចសន្យារបស់អង្គការហ្ក្រេតជាមួយនឹងបុគ្គលិកនៅចុងបញ្ចប់គម្រោងអាស៊ីរី

កាលពីសប្តាហ៍មុន លោក អន់ទ័ន បានអោយលិខិតជូនដំណឹងទៅបុគ្គលិកពីការបញ្ចប់ កិច្ចសន្យាការងារ ជាមួយអង្គការហ្ក្រេត និងបានប្រាប់អោយបុគ្គលិកសរសេរពាក្យសុំធ្វើការបន្ត នៅថ្ងៃ ទី១៥ ខែធ្នូ ២០១១ សំរាប់អ្នកដែលមានចំណាប់អារម្មណ៍ចង់ធ្វើការបន្តទៀត។ ចុងឆ្នាំនេះអង្គការ ហ្ក្រេតនឹងបង់ប្រាក់ បំណាច់ការងារ ប្រាក់់៥%រៀងរាល់ខែ ដូច្នេះបន្ទាប់មកទៀតអង្គការហ្ក្រេតនឹងឈប់ ជំពាក់បុគ្គលិកទៀតហើយ។

២.២- ការជ្រើសរើសនាយកមជ្ឈមណ្ឌល និងបុគ្គលិកមជ្ឈមណ្ឌលផ្សេងទៀត

សំរាប់ការជ្រើសរើសនាយកបានពិភាក្សារួចនៅក្នុងចំណុច ១.៣។ សំរាប់ការជ្រើសរើស បុគ្គលិក លោក អន់ទ័ន បានប្រាប់អោយបុគ្គលិកណាដែលចង់បន្តការងារទៀត ជាមួយមជ្ឈមណ្ឌល ត្រូវដាក់ពាក្យសុំធ្វើការនៅថ្ងៃទី១៥ ខែធ្នូ ហើយនាយកត្រូវគិតពីកិច្ចសន្យាបុគ្គលិកយកតាមគោល ការណ៍របស់អង្គការហ្ក្រេត ឫរៀបចំដោយខ្លួនឯង។ សំរាប់អង្គការហ្ក្រេត មានប្រាក់ខែសុទ្ធ ប្រាក់ បំណាច់ការងារ ប្រាក់ខែពាក់កណ្តាល នៅខែមេសា និងខែធ្នូ ៥%ភាគរយនៃប្រាក់ខែរៀងរាល់ខែ។ មានថ្ងៃឈប់សំរាក១.៥ថ្ងៃក្នុង១ខែ។ ធានារ៉ាប់រងពីគម្រោងអាស៊ីរីត្រូវនៅដល់ខែកក្កដា ឆ្នាំ២០១២។ នៅក្នុងកិច្ចសន្យាត្រូវមានចែងពីធានា រ៉ាប់រងលើសុខភាព និងគ្រោះថ្នាក់ចរាចរដែរ។ ការផ្តល់ប្រាក់ បំណាច់ការងារអាស្រ័យលើការវាយតម្លៃបុគ្គលិក។

* គួររក្សាទុកគោលការណ៍ដែលយើងធ្លាប់ប្រើ ឫរៀបចំគោលការណ៍ថ្មី? គោលការណ៍សេដាក ប្រហាក់ប្រហែលគ្នា។ ពេលបុណ្យទានឈប់ចំថ្ងៃសៅរ៍-អាទិត្យ អត់លើកថ្ងៃ។ សំរាប់ធានា រ៉ាប់រង សេដាកទិញខ្លួនឯង។ ប្រាក់បំណាច់ សំរាប់អ្នកក្រោម១ឆ្នាំបាន ២០ដុល្លាពេលភ្ជុំបិណ្ឌ ១០ដុល្លាពេលចូលឆ្នាំ សំរាប់អ្នកពី១ឆ្នាំទៅ៣ឆ្នាំ បាន៣០%នៃប្រាក់ខែ ៣ឆ្នាំទៅ៥ឆ្នាំបាន៥០% នៃប្រាក់ខែ សំរាប់៥ឆ្នាំឡើងទៅបាន១០០%នៃប្រាក់ខែ ហើយនៅពេលភ្ជុំបាន២០ដុល្លាដូចគ្នា។ លោក សុភ័គ ចង់អនុវត្តតាមគោលការណ៍ដែលធ្លាប់ប្រើកន្លងមករបស់អង្គការហ្ក្រេត តែមាន ការកែប្រែបន្តិច អាចបើកប្រាក់បំណាច់នៅចុងខែ៣សំរាប់ចូលឆ្នាំខ្មែរ និងចុងខែ៩ ឫខែ១០ សំរាប់បុណ្យភ្ជុំបិណ្ឌ។

២.៣- បញ្ហាចំនួនថ្ងៃឈប់សម្រាកប្រចាំថ្ងៃរបស់បុគ្គលិកគម្រោង

សំរាប់ថ្ងៃឈប់សំរាក មានបុគ្គលិកខ្លះនៅសល់ច្រើន សំរាប់ឆ្នាំមុន យើងទុកថ្ងៃដែលនៅសល់ សំរាប់ឆ្នាំមុនបូកបន្តមកឆ្នាំក្រោយចំនួន៥ថ្ងៃ លើសពីនេះត្រូវកាត់ចោល ហើយមិនមានគោលការណ៍ សងជាប្រាក់ទេ។ សំរាប់អ្នកនៅសល់ថ្ងៃឈប់ច្រើនហើយមិនអាចបន្តការងារទៀតបាន ត្រូវរៀបចំ អោយគាត់ឈប់សំរាក។ សំរាប់ថ្ងៃឈប់សំរាកឆ្នាំក្រោយត្រូវចាប់ផ្តើមគិតសារថ្មី មិនអាចរាប់បន្តពីឆ្នាំ ចាស់បានទេ។

២-៤. គម្រោងថវិការបសមជ្ឈមណ្ឌល

ពិនិត្យមើលគម្រោងថវិកាដែលបានចែកជូនអ្នកចូលរួម។ នៅក្នុងគម្រោងថវិការបស់មជ្ឈមណ្ឌលសេវាកម្មធារាសាស្ត្រ សំរាប់ឆ្នាំ២០១២៖

* ប្រាក់ខែបុគ្គលិក ប្រាក់បំណាច់ឆ្នាំ ប្រាក់បំណាច់កិច្ចសន្យា និងប្រាក់ធានារ៉ាប់រង ៤៨% ‍‌=៤,៩៣០ដុល្លា/ខែ
* ធនធានមនុស្សមកពីខាងក្រៅ, បុគ្គលិកមិនពេញម៉ោង, ប្រាក់ឧបត្ថម្ភ និងការធានារ៉ាប់រង ៧% = ៧០០ដុល្លា/ខែ
* ប្រាក់បេសកកម្ម ថ្លៃធ្វើដំណើរ និងវគ្គបណ្តុះបណ្តាលសំរាប់បុគ្គលិកមជ្ឈមណ្ឌល ១០% =១,០៥០ដុល្លា/ខែ
* ការគ្រប់គ្រងមជ្ឈមណ្ឌល (ប្រាក់ឧបត្ថម្ភគណៈគ្រប់គ្រង, ប្រាក់បេសកកម្ម ស្នាក់នៅ ធ្វើដំណើរ និងថ្លៃប្រជុំ ៤% =៤០៧ដុល្លា/ខែ
* សម្ភារៈប្រើប្រាស់ ២% =២៥០ដុល្លា/ខែ
* ដំណើរការការិយាល័យ ៨% =៧៨៥ដុល្លា/ខែ
* មធ្យោបាយធ្វើដំណើរ ១១% =១,១៥០ដុល្លា/ខែ
* ប្រតិបត្តិការរបស់មជ្ឈមណ្ឌល និងសេវាកម្មផ្សេងៗ ១០% =១,០៨៣ដុល្លា/ខែ
  + សរុបគម្រោងថវិការបស់មជ្ឈមណ្ឌល ឆ្នាំ២០១២ = ១២៤,២៦៣ដុល្លា/ឆ្នាំ =១០,៣៥៥ដុល្លា/ខែ

ការប៉ាន់ស្មានលើការចំណាយលើប្រាក់ខែ សំរាប់ខែមករា ដល់ខែធ្នូ ឆ្នាំ២០១២ មាន២ជម្រើស៖

* + - ជម្រើស១៖ រក្សាបុគ្គលិកទាំង១២នាក់ ត្រូវចំណាយអស់ ៤,៩៣០ដុល្លា/ខែ
    - ជម្រើស២៖ កាត់បន្ថយបុគ្គលិកចំនួន៣នាក់ចេញ ត្រូវចំណាយអស់ ៣,៩៩៣ ដុល្លា/ខែ (សូមមើលក្នុងតារាងការប៉ាន់ស្មានការចំណាយលើប្រាក់ខែ សំរាប់ ខែមករា ដល់ខែធ្នូ ឆ្នាំ២០១២)

សំនួរ៖ ហេតុអីត្រូវកាត់បន្ថយបុគ្គលិក៣នាក់នោះ? សូមបង្ហាញពីហេតុផលដែលត្រូវកាត់ បុគ្គលិកនីមួយៗ?

* + ពីព្រោះលុយតិចត្រូវកាត់បន្ថយបុគ្គលិកមួយចំនួន ចំពោះអ្នកស្រី សាយ សារ៉ន ពិបាក ក្នុងការបន្តការងារទៀតព្រោះគាត់មិនអាចធ្វើការតែម្នាក់ឯងបាន ត្រូវការគេជួយ អ្វី ដែលយើងត្រូវការគឺគាត់ត្រូវជួយគេ, ចំពោះលោក សែម សារ៉ាត ពិបាកនឹងរំពឹងទុកថា បានលទ្ធផលពីគាត់ ពីព្រោះលទ្ធភាពរៀនសូត្ររបស់គាត់យឺត តួនាទីនេះត្រូវការ ចាំបាច់ដូច្នេះត្រូវការមនុស្សដែលមានបច្ចេកទេសដើម្បីមកធ្វើការងារនេះ។ ចំពោះ លោក ហេង សាលពិស័ក្ក គាត់សកម្មនៅក្នុងការងារនៅវាល ប៉ុន្តែលទ្ធភាពដែលគាត់ ត្រូវរៀនសូត្រពីគេយឺត។ ចំពោះអ្នកផ្សេងទៀតយើងត្រូវការជាចាំបាច់។ សំរាប់អ្នក ទាំងបីនាក់ យើងចង់ទុកដែរតែអាស្រ័យលើលុយ។ សំរាប់គំនិតរបស់ លោក សុភ័គ ចង់ជម្រុះអោយនៅសល់តែ៦នាក់ ហើយរៀបចំយុទ្ធសាស្ត្រក្នុងការធ្វើការអោយបានល្អ រួចចាំហៅពួកគាត់អោយមកធ្វើការវិញពេលយើងមានលុយ។
  + តាមការយល់ឃើញរបស់ កញ្ញា ការជម្រុះ លោក ពិស័ក្ក មិនអាចទទួលយកបានទេ ព្រោះថាអ្នកដែលរក្សាទុក ដូចជា អ្នកស្រី អ៊ួង សាវេត គឺគាត់អាចធ្វើការបាន ប៉ុន្តែគាត់ ចូលចិត្តបង្កនិងរករឿងអ្នករួមការងារ ដែលចរិកបែបនេះពិបាកនឹងធ្វើការជាមួយ។

លោក អន់ទ័ន បានមានប្រសាសន៍ថា បញ្ហានេះជាការងាររបស់នាយក និងប្រធាន មិនមែន ពិភាក្សាគ្នាក្នុងជួរគណៈគ្រប់គ្រងទេ ដូច្នេះត្រូវទុកការងារនេះអោយនាយកនិងប្រធានជាអ្នកធ្វើ។ ពេល រើសបុគ្គលិកនៅក្នុងខែមករា ឆ្នាំ២០១២ ត្រូវអាស្រ័យលើធនធានរបស់យើងដែលមាន។ ពេលរើស បុគ្គលិកថ្មីបាន នាយកនឹងនាំបុគ្គលិកថ្មីនោះមកបង្ហាញគណៈគ្រប់គ្រង។

លោក សុផាណ្ណា៖ នឹងជ្រើសរើសទុកបុគ្គលិក ទៅតាមធនធាន និងគម្រោងថវិកាដែលមានប៉ុណ្ណោះ។

លោក អន់ទ័ន បង្ហាញពីគម្រោងថវិកា និងការចំណាយរបស់គម្រោងអាស៊ីរី។ បញ្ហាដែល យើងអាចនឹងជួបប្រទះគឺការចំណាយលើការសាងសង់នៅគម្រោងស្ទឹងជីនិតខាងកើត ប្រសិនបើខាង គម្រោងសុវត្ថិភាពស្បៀងរបស់សហភាពអឺរ៉ុបព្រមចំណាយ នោះនឹងមិនមានបញ្ហាចោទទៅលើ គម្រោងថវិកានោះទេ។

ព័ត៌មានសង្ខបស្តីពីស្ថានភាពថវិកាគម្រោងអាស៊ីរី

%

ដុល្លា

អឺរ៉ូ

អាត្រាប្តូរប្រាក់ ១.៣២ដុល្លា/អឺរ៉ូ

|  |  |  |  |
| --- | --- | --- | --- |
| ថវិកាអាស៊ីរី កម្ពុជា | ៣៧៥,០០០ | ៤៩៥,០០០ | ១០០% |
| ថវិកាគ្រប់គ្រងដោយ ហ្ក្រេតប៉ារីស | ១៥៥,៨៥០ | ២០៥,៧២២ | ៤២% |
| ថវិកាគ្រប់គ្រងដោយមជ្ឈមណ្ឌល | ២១៩,១៥០ | ២៨៩,២៧៨ | ៥៨% |
| សរុបការចំណាយរហូតដល់ខែធ្នូ ២០១០ | ១០២,៣៧៥ | ១៣៥,១៣៥ | ៤៧% |
| សរុបការចំណាយពីខែមករាដល់ខែកញ្ញា ២០១១ | ៣៧,៦៥៦ | ៤៩,៧០៥.៩២ | ១៧% |
| ថវិកានៅសល់សំរាប់មជ្ឈមណ្ឌល | ៧៩,១១៩ | ១០៤,៤៣៧.០៨ | ៣៦% |
| គម្រោងចំណាយសម្រាប់ខែតុលាដល់ខែធ្នូ ២០១១ |  | ៦៦,២៤១ |  |
| ថវិកានៅសល់សំរាប់មជ្ឈមណ្ឌលសំរាប់ឆ្នាំ ២០១២ |  | ៣៨,១៩៦.០៨ |  |
| ភាពប្រថុយប្រថានជាមួយគម្រោងស្ទឹងជីនិតខាងកើត |  | ៣៧,៨៩០ |  |

៣- ការគ្រប់គ្រងមជ្ឈមណ្ឌល

៣.១ \_៣.២- បទបញ្ជាផ្ទៃក្នុង និងនិតិវិធីគ្រប់គ្រងហិរញ្ញវត្ថុរបស់មជ្ឈមណ្ឌល

បទបញ្ជាផ្ទៃក្នុង និតិវិធីគ្រប់គ្រងហិរញ្ញវត្ថុ៖ ជាការងារដែលនាយកត្រូវរៀបចំមុនពេលប្រជុំលើក ក្រោយ នឹងដាក់អោយគណៈគ្រប់គ្រងអនុម័ត

៣.៣- ការបើកគណនីធនាគាររបស់មជ្ឈមណ្ឌល

អាចបើកនៅពាក់កណ្តាលខែមករា រួចហើយនឹងផ្ទេរលុយពីអង្គការហ្ក្រេត។

៣.៤- បញ្ជីកិច្ចសន្យាសេវាកម្មរបស់មជ្ឈមណ្ឌល ចាប់តាំងពីឆ្នាំ២០០៩ និងលទ្ធផល (ការផ្ទេរពីហ្ក្រេត ទៅមជ្ឈមណ្ឌល)

នៅខែកញ្ញា សេវាកម្ម យើងបានមកពីមណ្ឌលគិរី១២,៥០០ដុល្លា ស្ទឹងជីនិត៣,០០០,០០០ រៀល , ព្រៃនប់១,២០០ដុល្លា។ ឥឡូវនេះ លុយទាំងនេះនៅអង្គការហ្ក្រេត ដូច្នេះហ្កេ្រតនឹងផ្ទេរអោយ ប្រហាក់់ ប្រហែល ១៨,២០០ដុល្លា។

៣.៥- បញ្ជីសម្ភារៈប្រើប្រាស់ នឹងត្រូវផ្ទេរពីគម្រោងអាស៊ីរី អោយមជ្ឈមណ្ឌល

រថយន្តដែល លោក អន់ទ័ន កំពុងប្រើប្រាស់សព្វថ្ងៃ ត្រូវរៀបចំឯកសារផ្ទេរជាផ្លូវការនៅពេល លោក អន់ទ័ន នៅទីនេះដើម្បីបង្ការកុំអោយមានបញ្ហាពេលហ្ក្រេតអត់ចង់អោយ។ នៅរថយន្ត២ទៀត របស់ក្រសួង ត្រូវបានមកខាងអង្គការហ្ក្រេតប្រើ លោក អន់ទ័ន នឹងជជែកជាមួយខាងហ្ក្រេត ដើម្បី រៀបចំផ្ទេរទៅអោយខាងមជ្ឈមណ្ឌល។

៤. បទបង្ហាញអំពីកិច្ចសន្យាសេវាកម្មនានា កំពុងដំណើរការ រហូតមកដល់ឆ្នាំ២០១១

៤.១- ស្ទឹងជីនិតខាងកើត

នៅសល់ការងារសាងសង់។ នឹងចាប់ដំណើរការបន្តទៀតនៅពេលទឹកស្រក។

៤.២- ទឹកឆា

ជួយគាំទ្រការគ្រប់គ្រងបែងចែកទឹក ជួសជុលថែទាំ និងការគ្រប់គ្រងហិរញ្ញវត្ថុ

៤.៣- ៥កុម្ភៈ

បញ្ចប់បញ្ជីឈ្មោះ និងគាំទ្រការគ្រប់គ្រងបែងចែកទឹក ជួសជុលថែទាំ និងការគ្រប់គ្រងហិរញ្ញវត្ថុ

៤.៤- ស្ទឹងជីនិតខាងជើង

ជួលនាយកគាំទ្រការគ្រប់គ្រងទូទៅក្នុងសហគមន៍និងការប្រមូលប្រាក់សេវាកម្ម

៤.៥- ស្តៅកោង

កសិករចង់ដាំដុះទៀតនៅរដូវបន្ទាប់ ក្នុងរដូវនេះប្រាក់សេវាកម្មប្រមូលបានប្រហែល ១២លាន រៀល​/១៨លានរៀល អ្នកមិនទាន់បង់មានចំនួន ១០នាក់/៣៨នាក់

៤.៦- ព្រៃនប់

ធ្វើសវនកម្មនិតិវិធីនិងហិរញ្ញវត្ថុ ផ្ញើពង្រាងរបាយការណ៍អោយគេរួចរាល់ហើយ នឹងទទួល បានព័ត៌មានមកវិញនៅល្ងាចថ្ងៃនេះ បន្ទាប់មកត្រូវរៀបចំទៅបង្ហាញដល់គណៈកម្មាធិការកណ្តាល។

លុយសេវាកម្មដែលគ្រោងនឹងប្រមូលមកពីសហគមន៍៖

* + ទឹកឆា (សហគមន៍ និងក្រុមកសិករប្រើប្រាស់ទឹកប្រឡាយបេ) ចំនួន ១៤,៩៩៥,៦០០ រៀល
  + ស្ទឹងជីនិតខាងកើត (ពីឃុំកំពង់ថ្ម) ចំនួន ៦,៩០០,០០០រៀលគត់
  + ស្ទឹងជីនិតខាងជើង ចំនួន ១,៥០០,០០០រៀលគត់
  + ប្រាំកុម្ភៈ (ឃុំ និងក្រុមទាំង២) ចំនួន ១១,៨៨០,០០០រៀលគត់
  + ស្តៅកោង ចំនួន ១,០០០,០០០រៀលគត់
  + ម្ជូរង៉ា ចំនួន ១,០០០,០០០រៀលគត់
  + ព្រៃនប់ ចំនួន ១,២០០ដុល្លាអាមេរិកគត់
    - ដូច្នេះសរុបប្រាក់សេវាកម្មដែលយើងគ្រោងប្រមូលពីសហគមន៍ និងឃុំ មាន ចំនួន **៣៧,២៧៥,៦០០រៀលគត់ និង ១,២០០ដុល្លាអាមេរិកគត់**។

៥. កម្មវិធីនៅចុងបញ្ចប់នៃគម្រោងអាស៊ីរី

៥.១- ការបញ្ចប់កិច្ចសន្យា៖ បញ្ចប់ការងារដែលនៅសេសសល់ជាមួយសហគមន៍

៥.២- ការងារសាងសង់នៅស្ទឹងជីនិតខាងកើត

៥.៣- ការសរសេរមេរៀន និង offline block of ISC

មេរៀនដែលយើងគ្រោងនឹងសរសេរមាន១០មេរៀន ហើយរំពឹងថាយ៉ាងហោចណាស់ ត្រូវ សរសេរបាន៦មេរៀន ឫច្រើនបំផុត៨មេរៀន។ ក្នុងមេរៀននីមួយៗត្រូវរៀបចំជាមាតិកា ហើយមេរៀន ដែលបានរៀបចំជាមាតិការួចហើយមានចំនួន៨មេរៀន។ បង្ហាញពីCD-room ដែលរៀបចំឡើងជាភាសា អង់គ្លេស ដែលមានការគាំទ្រពី លោក Christophe បេសកកម្មមកពីអ៊ីរ៉ាម ដែលមកបង្ហាត់បង្រៀន ដល់បុគ្គលិកមជ្ឈមណ្ឌលដែលមាន លោក សុភ័គ និងកញ្ញា។ យើងមានគម្រោងនឹងរៀបចំធ្វើជា ភាសាខ្មែរ។ ការធ្វើជាភាសាអង់គ្លេសសំរាប់ជាស្តង់ដាដូចនឹង Malie and Haiti. លក្ខណៈពិសេស គឺអាចរក្សាទុក និងប្រមូលផ្តុំនូវឯកសារទាំងអស់របស់យើង។ មានឯកសារខ្លះយើងមិនអាចដាក់ចូល ក្នុងវិបសាយ-អ៊ិនធឺណែតបានព្រោះគេរក្សាសិទ្ធិ។ សំរាប់មេរៀនទាំង១០ដែលយើងត្រូវសរសេរមាន៖ ១- យុទ្ធសាស្ត្រទូទៅរបស់មជ្ឈមណ្ឌល ២- ការគ្រប់គ្រងកិច្ចសន្យា ៣- ការបង្កើតសហគមន៍កសិករ ប្រើប្រាស់ទឹក ៤- ការគ្រប់គ្រងទូទៅក្នុងសហគមន៍ ៥- ការគ្រប់គ្រងហិរញ្ញវត្ថុ ៦- ......... ៧- ការប្រមូលប្រាក់សេវាកម្ម ៨- ការគ្រប់គ្រងប្រព័ន្ធទិន្នន័យ និងផែនទី ៩- ការជួសជុលថែទាំ ១០- ការគ្រប់គ្រងបែងចែកទឹក។ សេដាកបានសរសេរមេរៀនស្តីពីការបង្កើតសហគមន៍ តែអត់ទាន់បញ្ចប់ ស្រួលបួល ដូច្នេះអត់ទាន់បង់លុយអោយ។ យើងនឹងបង់លុយទៅលើអ្វីដែលធ្វើរួចតែប៉ុណ្ណោះ។ លោក សោផាណ្ណា នឹងប្រាប់អោយក្រុមសរសេរសៀវភៅរបស់សេដាកអោយបញ្ចប់សៀវភៅដើម្បីអោយខាង មជ្ឈមណ្ឌលបង់លុយអោយ។ យោបល់របស់លោក សុផាត៖ ក្រុមយើងជាអ្នកធ្វើ ដូច្នេះគួរសរសេរ មេរៀនដោយខ្លួនឯងដោយផ្អែកទៅលើបទពិសោធន៍ដែលបានអនុវត្ត និងជួបប្រទះកន្លងមក ព្រោះបើ អោយអ្នកខាងក្រៅសរសេរ ប្រហែលជាគេមិនយល់ពីស្ថានភាពការងាររបស់យើង។ នៅឆ្នាំក្រោយនឹង មានលុយគម្រោងអាស៊ីរីនៅអ៊ីរ៉ាម ប្រហែល៧០០០អឺរ៉ូ= ១០,០០០ដុល្លា ដែលលុយនេះចង់ទុកសំរាប់ អោយក្រុមមជ្ឈមណ្ឌលជាអ្នកសរសេរមេរៀន និងយកលុយនេះទុកខ្លួនឯង ព្រោះលុយយើងមានតិច។

៥-៤. សិក្ខាសាលាបញ្ចប់គម្រោងអាស៊ីរី

មានបេសកកម្មមកពីប៉ារីសត្រូវមកក្នុងខែនេះ តែដោយគាត់ឈឺ ដូច្នេះត្រូវមកខែក្រោយ។ បើធ្វើ សិក្ខាសាលានៅចុងខែវិច្ឆិកា នឹងមានការពិបាក ដូច្នេះចង់ធ្វើសិក្ខាសាលានៅខែធ្នូ ឫខែមករា តែបើធ្វើខែ មករា លោក អន់ទ័ន រវល់មិនអាចជួយរៀបចំបាន តែអាចចូលរួមបាន។ តែបើក្រុមមជ្ឈ មណ្ឌលអាចរៀបចំបានដោយខ្លួនឯងជាការល្អ។ សិក្ខាសាលាគួរធ្វើនៅចុងខែមករា ព្រោះខែធ្នូរវល់ច្រើន អង្គការផ្សេងៗក៏រវល់។ នៅពេលនោះ លោកអន់ទ័ន នឹងមិនមែនជា បុគ្គលិកអាស៊ីរីទៀតឡើយ។ បទបង្ហាញទៅអង្គសិក្ខាសាលាមាន៖ ១- បទបង្ហាញពីការបញ្ចប់គម្រោង អាស៊ីរី ២- បទបង្ហាញពីលទ្ធផល វាយតម្លៃគម្រោងដែលបង្ហាញដោយ លោក Jean Marie ៣- បទបង្ហាញពី យុទ្ធសាស្ត្ររបស់គម្រោងកាវ៉ាក ៤- បទបង្ហាញពីបណ្តាញកសិករនិងទឹក ៥- និងបទបង្ហាញចំនួន២ទៀតរបស់មជ្ឈមណ្ឌលគឺ៖ បទបង្ហាញទូទៅពី មជ្ឈមណ្ឌល និងបទបង្ហាញពីសេវាកម្មដែលមជ្ឈមណ្ឌលផ្តល់អោយសហគមន៍កសិករប្រើប្រាស់ទឹក។

៥.៥- ការវាយតម្លៃបញ្ចប់គម្រោងអាស៊ីរី ក្នុងខែមករា ឆ្នាំ២០១២

លោក សុផាណ្ណា៖ ចង់ធ្វើការវាយតម្លៃគម្រោងនៅដើមខែមករា និងសិក្ខាសាលានៅចុងខែ ដើម្បីបង្ហាញលទ្ធផលទៅអង្គសិក្ខាសាលា។ អ្នកវាយតម្លៃប្រហែលជា Jean Marie Brun. មានប្រហែល ជា១០នាក់ ដែលអាចធ្វើការវាយតម្លៃគម្រោងនេះបាន ដូច្នេះកំពុងពិនិត្យមើល។

៥.៦- សិក្ខាសាលា ៣ប្រទេស និងប្រទេសបារាំង ក្នុងខែមិនា ឆ្នាំ២០១២

តាមព័ត៌មានផ្លូវការត្រូវមាន៣នាក់មកពីប្រទេសនីមួយៗដើម្បិចូលរួមក្នុងសិក្ខាសាលានេះ។ ខាងយើងស្នើសុំ៤នាក់ តែអត់ទាន់បានលទ្ធផល គេនឹងពិនិត្យមើលទៅលើថវិកាម្តងទៀត តែបើខាង AFD ព្រមចេញពាក់កណ្តាល នោះគេនឹងព្រម ចំពោះលទ្ធផលនឹងដឹងនៅចុងឆ្នាំនេះ។

៦. ប្រជុំគណៈគ្រប់គ្រងបណ្តាញកសិករនិងទឹក

យើងនឹងរៀបចំប្រជុំភ្ជាប់គ្នាជាមួយសិក្ខាសាលាបញ្ចប់គម្រោង។ យើងនឹងពិនិត្យមើលលុយ នៅសល់ថាតើសហគមន៍នីមួយៗអាចបានគណៈកម្មាធិការប៉ុន្មាននាក់មកចូលរួម (១នាក់ ឫ២នាក់)។ ចង់រៀបចំប្រជុំដើម្បីអោយពួកគាត់ជួបប្រជុំជាមួយក្រសួង និងដំណើរការចុះឈ្មោះ។ លោក អន់ទ័ន ចង់ជួបប្រជុំជាមួយ ឯកឧត្តម វេង សាខុន ដើម្បីជម្រាបគាត់ ពីដំណើរការរបស់គម្រោងអាស៊ីរី និងមជ្ឈមណ្ឌលសេវាកម្ម និងសួរនាំពីការអញ្ជើញគាត់ចូលរួមក្នុង សិក្ខាសាលាបញ្ចប់គម្រោង ព្រមទាំងជម្រាប់គាត់អោយបានដឹងពីមជ្ឈមណ្ឌលសេវាកម្មធារាសាស្ត្រ ផងដែរ។

៧. ការរៀបចំសិក្ខាសាលានៅចុងបញ្ចប់គម្រោង៖ និយាយរួចនៅចំណុច ៥.៤

៨. សក្តានុពលនៃប្រភពទុនរបស់មជ្ឈមណ្ឌល

យើងត្រូវគិតថាតើឆ្នាំក្រោយនឹងមានដើមទុនមកពីណាខ្លះ? តាមដែលយើងដឹងមាន២ប្រភព គឺ៖ គម្រោងអាស៊ីរីនៅសល់ ៤០,០០០ដុល្លា និងគម្រោងអាស៊ីរី អ៊ីរ៉ាម ១០,០០០ដុល្លា។ និងលុយ សំរាប់សិក្ខាសាលា ខែមករា។ យើងបានរៀបចំនិងផ្ញើសំណើទៅគម្រោងកាវ៉ាក់ សិក្សាសហគមន៍នៅ តាកែវប្រហែល ៥០សហគមន៍។ បើយើងទទួលបានត្រូវរៀបចំកិច្ចសន្យាជាមួយហ្ក្រេត ឫសេដាក។ ការងារនេះត្រូវធ្វើក្នុងខែធ្នូ-មករា-កុម្ភៈ។ ត្រូវការ លោក សុភ័គ និង បុគ្គលិក២-៣នាក់ទៀត និងខាងរាជរដ្ឋាភិបាល។ ការងារនេះអាចបានលុយប្រហែល ១០,០០០ដុល្លា។ យើងនឹងជួប លោក ស៊ីដេត ដើម្បីសាកសួរពីលុយរបស់ AFD ប្រហែលជា AFD មានលុយតិចតួចសំរាប់ជួយមកមជ្ឈ មណ្ឌលបាន២-៣ខែ។ មានគម្រោងតូចៗរបស់ ADB តែខាងក្រសួងធនធានទឹកបដិសេធមិនទទួល ដូច្នេះត្រូវជួប ឯកឧត្តម វេង សាខុន ដើម្បីសួរនាំពីលុយនេះ។ គម្រោង ADB នេះប្រហែលមានលុយ ២០,០០០ដុល្លា សំរាប់សហគមន៍មួយ និងជួយដល់សហគមន៍ចំនួន១២ ដូច្នេះសរុបទឹកលុយទាំងអស់ មានចំនួនមាន២៤ម៉ឺនដុល្លា។ លុយនេះមិនមែនសំរាប់មជ្ឈមណ្ឌលទេ តែមជ្ឈមណ្ឌលអាចផ្តល់ សេវាកម្មទៅអោយសហគមន៍ដោយប្រើលុយនេះបាន។ លោក អន់ទ័ន និង Patricia សរសេរសំណើ ទៅហ្ក្រេតប៉ារីស ដើម្បីបង្កើតការិយាល័យមួយទៀតនៅខេត្តផ្សេងសំរាប់រយៈពេល៣ឆ្នាំ។ មានបុគ្គលិក មកពីហ្ក្រេត ៥០% ដូចជា លោក អន់ទ័ន ជាដើម។ ការបង្កើតនេះត្រូវការទឹកប្រាក់ប្រហែលជា ៣៦,០០០អឺរ៉ូ។ យើងធ្វើសំណើទៅ AFD នឹងបានតែ៥០ភាគរយ ដូច្នេះត្រូវរក៥០ភាគរយទៀតមក បង្គ្រប់។ នៅក្នុងគម្រោងសំណើនេះ បានដាក់បណ្តាញកសិករនិងទឹកចូល ដូច្នេះអាចអោយបណ្តាញ កសិករនឹងទឹករកបង្គ្រប់ទៀតបាន។

គម្រោងសុវត្ថិភាពស្បៀងរបស់សហភាពអឺរ៉ុបនឹងប្រកាសរកសំណើដាក់ដេញថ្លៃធ្វើការងារ យើងអាចដាក់បានដែរ ដោយហ្កេ្រតជាអ្នកដឹកនាំ តែលុយមកពី AFD និងសហភាពអឺរ៉ុប មិនឆាប់ជាង ខែកក្កដា ឆ្នាំក្រោយទេ។ បើយើងមានលុយ៤០,០០០ដុល្លា យើងអាចនិយាយជាមួយ AFD នៅទីនេះ។ លោក អន់ទ័ន ធ្លាប់បានជជែកជាមួយ លោក សេឌ្រឹក ដែលជាតំណាងហ្ក្រេតប្រចាំប្រទេសកម្ពុជា កាលពីមុន គាត់ថាមានលុយខ្លះសំរាប់មជ្ឈមណ្ឌល។

៩- កំណត់ថ្ងៃប្រជុំលើកក្រោយ៖ សម្រេចប្រជុំលើកក្រោយនៅពាក់កណ្តាលខែមករា ឆ្នាំ២០១២។ លេខាជាអ្នករៀបចំរបៀបវារៈ និងលិខិតអញ្ជើញ ប្រធានជាអ្នកអនុម័ត។

* ប្រាក់ឧបត្ថម្ភសំរាប់អ្នកចូលរួមប្រជុំនឹងអនុម័តនៅពេលក្រោយដោយយោងទៅលើកម្រឹត អ្នកចូលរួម។

ជាចុងក្រោយ លោក ឃឹម សុផាណ្ណា ដែលជាប្រធានមជ្ឈមណ្ឌល និងជាប្រធានអង្គប្រជុំបាន បានធ្វើការបូកសរុបលទ្ធផលប្រជុំដែលមានការចូលរួមពិភាក្សានិងអនុម័តទៅលើ លក្ខន្តិកៈ, បទបញ្ជា ផ្ទៃក្នុង, រើសនាយក, លេខា, ហិរញ្ញឹក បង្ហាញអំពីគម្រោងថវិកានិងប្រភពទុនសំរាប់មជ្ឈមណ្ឌល ពិភាក្សាអំពីការគ្រប់គ្រងមជ្ឈមណ្ឌល កិច្ចសន្យាសេវាកម្មនានាដែលកំពុងដំណើរការ និងកម្មវិធីនៅ ចុងបញ្ចប់នៃគម្រោងអាស៊ីរី ព្រមទាំងកំណត់ពេលសំរាប់ប្រជុំលើកក្រោយ។ លោកបានមាន ប្រសាសន៍ថា យើងទាំងអស់គ្នាត្រូវប្រឹងប្រែងដាក់ចិត្ត ដាក់កាយ ដើម្បីធ្វើការជួយដល់កសិករ, ប៉ុន្តែមុននឹងជួយកសិករបាន យើងត្រូវជួយខ្លួនឯងសិន, ដូច្នេះបើយើងបង្កើតមជ្ឈមណ្ឌលបានហើយ ត្រូវធ្វើយ៉ាងណាអោយមជ្ឈមណ្ឌលដើរទៅមុខអោយបាន ធ្វើយ៉ាងណាកុំអោយរលាយទៅវិញ។ ជាចុងក្រោយលោកបាន ថ្លែងអំណរគុណដល់អ្នកចូលរួមគ្រប់គ្នា, ជាពិសេសអរគុណដល់ លោក អន់ទ័ន ដែលតែងតែផ្តល់ យោបល់ល្អៗដល់មជ្ឈមណ្ឌល។

ធ្វើនៅកំពង់ធំ ថ្ងៃទី១៥ ខែវិច្ឆិកា ឆ្នាំ២០១១

អ្នកសរសេរកំណត់ហេតុ

កាន់ សុខកញ្ញា